Document ID: /roh_data/filtered/fineweb-2-filterrobots_roh.jsonl.gz/31502

Tenor indicaziuns da la citad da Schwäbisch Gmünd è in pumpier mort cun empruvar da salvar ina persuna. Era la persuna ch'el vuleva salvar è era morta. Er a Weissbach è morta ina persuna en ina garascha sutterrana suenter ch'in'inundaziun aveva surprais ella. Quai ha confermà la polizia. Las autoritads localas discurran dad ina catastrofa da la natira.
En blers lieus tudestgs hai dà grondas inundaziuns. La vischnanca Braunsbach è cunzunt ferm pertutgada da la malaura. Là è il flum ì surora. La lozza ha purtà davent blers autos. Davart il donn material na datti er anc naginas indicaziuns uffizialas.
Tar il producent d'autos Audi a Neckarsulm è la producziun sistida. La plievgia ha innundà parts da la fabrica nua che cunzunt il model A4 vegn fabritgà. Er la viafier annunzia numerusas bloccadas ed impediments.
RR novitads 06:00+